ועדת הכספים, כנסת 18, פרוטוקול מספר 484, 2010-10-13 09:15

משה גפני: אני מתכבד לפתוח את ישיבת ועדת הכספים.

משה גפני: על סדר היום תקנות מס ערך מוסף (תיקון מס' 2), התשע"א-2010, תקבול שניתן לעוסק מהאיחוד האירופי.

מיכל הנר דויטש: בוקר טוב.

מיכל הנר דויטש: נחתם הסכם תוכנית שיתוף פעולה חוצי גבולות באגן הים התיכון, במסגרתו האיחוד האירופי מממן ונותן מענקים לגבי עסקאות שהן מה שנקרא באגן הים התיכון וכמובן לישראל.

מיכל הנר דויטש: הדרישה שלהם הייתה שמה שהם נותנים, יצא מהמחיר לצורכי חוק מע"מ.

מיכל הנר דויטש: ההסכם הזה קיבל אישור של הממשלה ב-30 בדצמבר 2009 כאשר שר האוצר הוסמך להביא לוועדת הכספים את התיקונים הנדרשים בחוק מע"מ.

מיכל הנר דויטש: אנחנו מביאים לוועדה את התקנות מכוח ההסמכה של שר האוצר לקבוע סוגי תקבולים או סוגי עוסקים שעליהם הטוטל גבול לא ייחשב כחלק ממחיר עסקאותיו, כך שהוא לא יחויב במע"מ על אותו חלק.

מיכל הנר דויטש: אלו התקנות שמונחות בפניכם.

משה גפני: מה למשל?

מיכל הנר דויטש: מה עוד יש שם?

משה גפני: מה למשל?

משה גפני: תני לי דוגמה.

משה גפני: מה לא יחויב במע"מ?

מיכל הנר דויטש: נניח שהוא רוכש ציוד ביוון.

מיכל הנר דויטש: על החלק הממונע של רכישת הציוד נותן לו האיחוד האירופי, במקום 4 אחוזים ריבית, 2.5 אחוזי ריבית והאיחוד האירופי משלם לאותו ספק את הפער.

מיכל הנר דויטש: אותו פער בא לידי ביטוי במחיר המוצר, בסוף, המחיר עליו משולם המע"מ.

מיכל הנר דויטש: אחרי התקנת התקנה הזאת, הוא יביא את המוצר וזה יהיה בחישוב של 2.5 אחוזי ריבית ולא 4 אחוזי ריבית.

מיכל הנר דויטש: אני מדברת על ההלוואה שהוא לקח כדי.

יצחק וקנין: על כל מוצר שהוא יביא, על ההלוואה שהוא ייקח, יהיה פטור.

מיכל הנר דויטש: לא, רק על החלק של האיחוד האירופי, במה שישתתף האיחוד האירופי כדי לאפשר את אותה עסקה, זה לא ייחשב כמחיר העסקה ולכן הוא לא יחויב במע"מ.

שי חרמש: מדובר על עסקה של מאה דולר.

שי חרמש: זה יהיה רק על ה-20 דולר ולא על ה-100 דולר.

שי חרמש: זה לא יהיה על כל העסקה אלא רק על החלק שלהם.

מיכל הנר דויטש: מחיר העסקה יהיה 80 דולר לצורכי מע"מ.

מיכל הנר דויטש: זאת הקלה.

מיכל הנר דויטש: זה גם היה תנאי להסכם עם האיחוד.

משה גפני: אני לא יכול לעשות בעיות עם התקנות האלה.

משה גפני: יש הערות?

משה גפני: איפה עופר מנירב כשצריך אותו?

מיכל הנר דויטש: זאת הקלה.

מרינה סולודקין: זה לא קיים בהתייקרות המזון?

משה גפני: את שואלת אם למשל ייבאו עגבניות מיוון,  האם יהיה על זה מע"מ.

משה גפני: רבותיי, יש שאלות לגבי הענין הזה?

שי חרמש: אנחנו מברכים על כל פטור.

משה גפני: אנחנו מצביעים.

משה גפני: תקנות מס ערך מוסף (תיקון מס' 2), התשע"א-2010 – תקבול שניתן לעוסק מהאיחוד האירופי – אושרו פה אחד             תודה רבה.